# SUSITARIMAS DĖL ASMENS DUOMENŲ TVARKYMO

|  |  |
| --- | --- |
| **Duomenų valdytojas** | **AB ,,Klaipėdos energija”**, adresas Danės g. 8, Klaipėda, juridinio asmens kodas 140249252, atstovaujama generalinio direktoriaus Rolando Baltuonio |
| **Duomenų tvarkytojas** |  |

vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), **sudarė** šį susitarimą (toliau – Susitarimas).

## I. BENDROSIOS NUOSTATOS

1. Šiuo susitarimu, siekiant įgyvendinti Reglamento (ES) 2016/679 28 straipsnio 3 dalį, nustatomos duomenų valdytojo ir duomenų tvarkytojo teisės bei pareigos, duomenų valdytojo vardu tvarkant asmens duomenis.
2. Duomenų tvarkytojas tvarkys asmens duomenis duomenų valdytojo vardu vykdydamas:

|  |
| --- |
| *Sistemos „Energija“ priežiūros ir vystymo paslaugų pirkimo sutarties vykdymas (toliau – Paslaugų teikimo sutartis).* |

1. Šio Susitarimo pagrindu atliekamam duomenų tvarkymui taikomos Valstybinės duomenų apsaugos inspekcijos direktoriaus 2021 m. gruodžio 27 d. įsakymu Nr. 1T-117 (1.12.E) patvirtintos Standartinės sutarčių sąlygos asmens duomenų tvarkymo sutartyse (toliau – Standartinės sąlygos) su šiame Susitarime įvardintais šalių pasirinkimais ir papildymais.
2. Duomenų tvarkytojas įsipareigoja tvarkyti asmens duomenis tik pagal duomenų valdytojo pateiktus dokumentais įformintus nurodymus, išskyrus atvejus, kai to reikalaujama pagal Europos Sąjungos ar jos valstybės narės teisės aktus, kurie yra taikomi duomenų tvarkytojui. Duomenų valdytojas prieš duomenų tvarkytoją atsako už pasekmes, kurias sukėlė jo duoti neteisėti nurodymai ir atlygina duomenų tvarkytojui dėl neteisėtų nurodymų kilusius tiesioginius nuostolius.
3. Pagalbinių duomenų tvarkytojų pasirinkimas:

|  |
| --- |
| *Duomenų tvarkytojas pasitelkia pagalbinius duomenų tvarkytojus tik gavęs specialų išankstinį duomenų valdytojo leidimą. Duomenų tvarkytojas turi raštu pateikti prašymą dėl specialaus leidimo bent jau prieš 14 dienų iki atitinkamo pagalbinio duomenų tvarkytojo pasitelkimo* |

1. Šalims yra žinoma, kad kompetentinga priežiūros institucija, kuriai pranešama apie duomenų saugumo pažeidimus ir (ar) su kuria konsultuojamasi Standartinėse sąlygose numatytais atvejais yra Valstybinė duomenų apsaugos inspekcija, veikianti adresu L. Sapiegos g. 17, Vilnius, el. p. [ada@ada.lt](mailto:ada@ada.lt).
2. Pasibaigus asmens duomenų tvarkymo paslaugų teikimui, duomenų tvarkytojas privalo:

|  |
| --- |
| *Nutraukti Paslaugų teikimo sutarties pagrindu vykdytą asmens duomenų tvarkymą.* |

1. Laikotarpis, po kurio Duomenų valdytojas turi teisę nutraukti šį Susitarimą po to, kai Duomenų valdytojas sustabdė Duomenų tvarkytojo atliekamą asmens duomenų tvarkymą pagal Standartinių sąlygų 43.1 ir (ar) 43.2 papunkčius ir atitiktis Standartinėms sąlygoms nėra atkurta: 1 mėnuo.

## III. INFORMACIJA APIE ASMENS DUOMENŲ TVARKYMĄ

1. Duomenų tvarkymo tikslas:

|  |
| --- |
| * *Sistemos „Energija“ nepertraukiamo veikimo užtikrinimas Paslaugų teikimo sutarties Techninės specifikacijos nustatyta tvarka;* * *Sistemos „Energija“ funkcionalumo papildymas ir atnaujinimas, atsižvelgiant į besikeičiančias veiklos aplinkos sąlygas bei Sistemos vartotojų poreikius Paslaugų teikimo sutarties Techninės specifikacijos nustatyta tvarka.* |

1. Duomenų tvarkymas yra susijęs su (duomenų tvarkymo pobūdis):

|  |
| --- |
| *Paslaugų teikimo sutarties Techninės specifikacijos nustatyta tvarka spręsdamas perkančiojo subjekto kreipinius, Duomenų tvarkytojas įgauna prieigą prie sistemoje „Energija“ tvarkomų asmens duomenų. Duomenų tvarkytojas, vykdydamas Paslaugų teikimo sutartį, turi teisę su šiais duomenimis susipažinti (faktiškai juos matyti sistemoje), o bet kokius kitus duomenų tvarkymo veiksmus (keisti, trinti, atskleisti tretiesiems asmenims ir kt.) Duomenų tvarkytojas turi teisę atlikti tik pagal atskirus rašytinius Duomenų valdytojo nurodymus.* *Testuojant sistemas taikomos specialios testavimo metu naudojamų asmens duomenų apsaugos procedūros.* |

1. Tvarkomi asmens duomenys:

|  |
| --- |
| *Visi sistemoje „Energija“ tvarkomi asmens duomenys (asmenų vardai, pavardės, kiti identifikaciniai ir kontaktiniai duomenys, informacija apie nekilnojamojo turto objektus, apskaitos prietaisų rodmenys ir kita su apskaitos prietaisais susijusi informacija, taikomas kompensacijas, priskaičiavimus ir pateiktas sąskaitas, mokėjimus, įsiskolinimus, ir kt.).* |

1. Duomenų subjektų kategorijos:

|  |
| --- |
| *Bendrovės klientai (šilumos ir karšto vandens vartotojai – fiziniai asmenys ir juridinių asmenų atstovai), pagal poreikį – tretieji asmenys ir (ar ) duomenų valdytojo darbuotojai.* |

1. Duomenų tvarkymo trukmė:

|  |
| --- |
| *Sutarties galiojimo laikotarpiu.* |

## IV. INFORMACIJA APIE PAGALBINIUS DUOMENŲ TVARKYTOJUS

1. Įgalioti pagalbiniai duomenų tvarkytojai: *nėra.*
2. Išankstinis pranešimas dėl leidimo suteikimo pagalbiniams duomenų tvarkytojams:

|  |
| --- |
| *Duomenų tvarkytojas pasitelkia pagalbinius duomenų tvarkytojus tik gavęs specialų išankstinį duomenų valdytojo leidimą. Duomenų tvarkytojas turi raštu pateikti prašymą dėl specialaus leidimo bent jau prieš 14 dienų iki atitinkamo pagalbinio duomenų tvarkytojo pasitelkimo.* |

## V. NURODYMAI DĖL ASMENS DUOMENŲ TVARKYMO

1. Duomenų tvarkymo nurodymas:

|  |
| --- |
| *Nustatytas Paslaugų teikimo sutarties Techninėje specifikacijoje ir konkrečiuose Duomenų valdytojo Kreipiniuose.* |

1. Duomenų tvarkymo apsaugos lygis nustatytas atsižvelgiant į:

|  |
| --- |
| *Apsaugos lygis nustatomas atsižvelgiant į duomenų tvarkymo veiklos pobūdį, apimtį, kontekstą ir tikslus, taip pat į pavojų fizinių asmenų teisėms ir laisvėms. Atlikus rizikos vertinimą pagal Valstybinės duomenų apsaugos inspekcijos Tvarkomų asmens duomenų saugumo priemonių ir rizikos įvertinimo gaires duomenų valdytojams ir duomenų tvarkytojams nustatyta, jog taikytinas vidutinis saugumo lygis.* |

1. Duomenų tvarkytojas turi teisę ir privalo priimti sprendimus dėl techninių ir organizacinių saugumo priemonių naudojimo užtikrinti reikiamą (ir suderintą) duomenų saugumo lygį. Tačiau duomenų tvarkytojas bet kuriuo atveju įgyvendina šias su duomenų valdytoju suderintas **organizacines ir technines duomenų saugumo** **priemones**:

|  |
| --- |
| Saugumo priemonių sąrašas pateiktas Paslaugų teikimo sutarties Priede Nr. 4 |

1. Pagalba duomenų valdytojui:

|  |
| --- |
| *Duomenų tvarkytojas įsipareigoja nedelsiant, ne vėliau nei per 24 val. e. paštu, pranešti Duomenų valdytojui apie (i) bet kokį teisiškai įpareigojantį teisėsaugos institucijų prašymą atskleisti iš Duomenų valdytojo gautus asmens duomenis, išskyrus atvejus, kai tai draudžiama; (ii) bet kokią atsitiktinę arba nesankcionuotą prieigą prie asmens duomenų, asmens duomenų nutekinimą ir (arba) asmens duomenų saugumo pažeidimą; ir (iii) bet kokius tiesioginius duomenų subjektų prašymus, neatsakydamas į juos, išskyrus atvejus, kai jis turi pareigą tai daryti.* |

1. Duomenų saugojimas ir trynimas:

|  |
| --- |
| *Duomenų tvarkytojas nesaugo šios Sutarties pagrindu tvarkomų asmens duomenų nei Paslaugų teikimo sutarčiai galiojant, nei po jos galiojimo pabaigos.* |

1. Duomenų tvarkymo vieta:

|  |
| --- |
| *Duomenų tvarkymas atliekamas Duomenų valdytojo buveinėje ir Duomenų valdytojo nuomojamoje infrastruktūroje..* |

1. Nurodymai dėl asmens duomenų perdavimo į trečiąją valstybę ar tarptautinėms organizacijoms:

|  |
| --- |
| *Asmens duomenys į trečiąją valstybę ar tarptautinėms organizacijoms nėra teikiami.* |

1. Procedūros, skirtos duomenų valdytojo atliekamiems duomenų tvarkytojo asmens duomenų tvarkymo auditams, įskaitant patikrinimams vietoje:

|  |
| --- |
| *Duomenų tvarkytojas pateikia Duomenų valdytojui visą informaciją, būtiną siekiant įrodyti, kad vykdomos jam nustatytos prievolės, ir sudaro sąlygas bei padeda Valdytojui arba kitam duomenų valdytojo įgaliotam auditoriui atlikti auditą, įskaitant patikrinimus. Duomenų valdytojas arba duomenų valdytojo atstovas kartą per metus turi teisę fiziškai patikrinti tas vietas, kuriose duomenų tvarkytojas tvarko asmens duomenis, įskaitant fizines priemones, taip pat sistemas, naudojamas ir susijusias su duomenų tvarkymu, siekiant įsitikinti, ar duomenų tvarkytojas laikosi Reglamento (ES) 2016/679, galiojančių Europos Sąjungos ar jos valstybių narių asmens duomenų apsaugos nuostatų ir Sąlygų. Be suplanuoto patikrinimo, duomenų valdytojas gali atlikti duomenų tvarkytojo patikrinimą, kai duomenų valdytojas mano, kad to reikia.* |